OKRESNÁ PROKURATÚRA MARTIN 
Vajanského nám. 1, 036 80 Martin 1	

Číslo: 3 Pv 463/14/5506	Martin 16.03.2016 
EEČ: 2-40-27-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Martin zo dňa 5.1.2015 spisová značka 3 Pv 463/14/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 29. 09. 2014 v čase okolo 10.20 hod. v Martine na Ul. Novomeského bolo
príslušníkmi KR PZ v Žiline, Odboru poriadkovej polície, Pohotovostnej
motorizovanej jednotky PZ Sučany predpísaným spôsobom zastavené osobné
motorové vozidlo zn. XXXXX, ev. č. XXXXX, ktorého majiteľom je XXXXX a ktoré viedol jeho syn obvinený
XXXXX, ktorý javil známky požitia omamných a psychotropných látok, pričom
hliadke polície uviedol, že má pri sebe 1 ks igelitové vrecko s obsahom sušenej
rastliny - marihuany s celkovou hmotnosťou 0,8 g, pričom následne uvedenú vec po
výzve dobrovoľne vydal ako vec dôležitú pre trestné konanie, pretože vzniklo
podozrenie, že sa jedná o látky, ktoré sú na zozname omamných a psychotropných
látok v zmysle zákona NR SR č. 139/1998 Z.z., pričom zo znaleckého posudku
Kriminalistického a expertízneho ústavu PZ v Slovenskej Ľupči vyplýva, že sa
jednalo o časti rastlín rodu konope o celkovej hmotnosti 0,46 g s priemerným
obsahom 60 mg hmotnostných látky tetrahydrokanabinol (THC), čo zodpovedá
jednej obvykle jednorazovej dávke tejto drogy, pričom rastliny rodu Cannabis
(konopa) sú zaradené do I. skupiny omamných látok v zozname omamných a
psychotropných látok uvedených v Zák. č. 139/1998 Z. z. o omamných látkach,
psychotropných látkach a prípravkoch v znení neskorších predpisov, 

Uznesením prokurátora Okresnej prokuratúry Martin zo dňa 5.1.2015, spisová značka 3 Pv 463/14/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Prokurátor Okresnej prokuratúry v Martine uznesením č.k. 3 Pv 463/14/5506-6 zo dňa 05. 01. 2015, právoplatným dňa 10. 03. 2015 podľa § 216 ods. 1 Trestného poriadku podmienečne zastavil trestné stíhanie vedené v trestnej veci obvineného  XXXXX, nar. XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona, ktorého sa mal dopustiť na tom skutkovom základe ako je uvedený v citovanom uznesení a zároveň podľa § 216 ods. 2 Trestného poriadku určil obvinenému skúšobnú dobu na 12 (dvanásť) mesiacov. Skúšobná doba obvinenému uplynula dňa 10. 03. 2016.
V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Po skončení skúšobnej doby podmienečného zastavenia trestného stíhania bol na obvineného XXXXX žiadaný odpis registra trestov, výpis z Ústrednej evidencie priestupkov MV SR a správa z OR PZ, Odboru kriminálnej polície v Martine. Z uvedených listinných dôkazov vyplynulo, že obvinený nebol od začatia plynutia skúšobnej doby až doposiaľ súdom trestaný ani postihnutý za priestupok. 

	S prihliadnutím na zistený skutkový stav je možné konštatovať, že obvinený XXXXX v priebehu skúšobnej doby viedol riadny život občana a teda splnil podmienky uvedené v ust. § 217 ods. 1 Trestného poriadku a preto som rozhodol tak, ako je to uvedené vo výrokovej časti tohto uznesenia.
 
	Podľa § 217 ods. 4 Trestného  poriadku právoplatnosťou uznesenia o tom, že sa obvinený osvedčil, alebo uplynutím lehoty na podanie sťažnosti nastávajú účinky zastavenia trestného stíhania  podľa § 9 ods. 1 písm. e). 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Branislav Konečný
prokurátor